ดัชนีหุ้นภาคเช้าปิดตลาดที่ระดับ 757.04 จุด
ดัชนีหุ้นเช้านี้ปิดที่ระดับ 757.04 จุด เพิ่มขึ้น 3.78 จุด หรือ 0.50% แต่มูลค่าการซื้อขายเบาบางเพียง 7,717 ล้านบาท
18 พ.ค. 2553

ดัชนีหุ้นเช้านี้ปิดที่ระดับ 757.04 จุด เพิ่มขึ้น 3.78 จุด หรือ 0.50% แต่มูลค่าการซื้อขายเบาบางเพียง 7,717 ล้านบาท 
นักวิเคราะห์ กล่าวว่า สาเหตุที่ทำให้ดัชนีหุ้นฟื้นตัวได้ในระยะสั้นในช่วงเช้า  เป็นผลจากวุฒิสภาจะเข้ามาเป็นตัวกลางในการเจรจาและทางกลุ่มเสื้อแดงยอมรับ แต่ต้องรอดูท่าทีของทางรัฐบาลก่อน แต่เชื่อว่าดัชนีคงยังปรับตัวบวกไม่ได้มาก เพราะยังมีความกังวลกรณีหนี้สินของกรีซอาจปัญหาลามไปยังกลุ่มประเทศยุโรปและประเทศอื่นด้วย
สำหรับการลงทุนภาคบ่ายต้องจับตาท่าทีรัฐบาลจะตอบรับการเจรจากับกลุ่มคนเสื้อแดงหรือไม่ หากรับจะดีต่อการลงทุนในหุ้น แต่หากปฏิเสธจะทำให้หุ้นซึมต่อเนื่อง คาดจะเคลื่อนไหวในกรอบแนวรับ 738-745 จุด และแนวต้านที่ระดับ 760-777 จุด